
	«Η ΤΑΞΙΚΗ ΔΟΜΗ
ΤΗΣ ΚΥΠΡΙΑΚΗΣ ΚΟΙΝΩΝΙΑΣ»
επιμέλεια, Θανάσης Αλεξίου

στο Σπίτι της Κύπρου

Το Σπίτι της Κύπρου και το Ινστιτούτο Ερευνών Προμηθέας, με τη στήριξη του  Υφυπουργείου Πολιτισμού της Κυπριακής Δημοκρατίας, διοργανώνουν την Τρίτη 27 Φεβρουαρίου 2024 και ώρα 19:00, στο Σπίτι της Κύπρου (Ξενοφώντος 2Α, Σύνταγμα), την παρουσίαση του βιβλίου «Η Ταξική Δομή της Κυπριακής Κοινωνίας» σε επιμέλεια του Θανάση Αλεξίου.
Το βιβλίο «Η Ταξική Δομή της Κυπριακής Κοινωνίας» εκδόθηκε από το Ινστιτούτο Ερευνών Προμηθέας σε επιμέλεια του Καθηγητή Θανάση Αλεξίου. Η εν λόγω μελέτη είναι μοναδική στο είδος για την ανάλυση του Κυπριακού κοινωνικού σχηματισμού και μοναδική στην ελληνόφωνη βιβλιογραφία αναφορικά με τα μεθοδολογικά της εργαλεία και τις επιστημονικές προσεγγίσεις. Βασίστηκε σε πρωτογενή αλλά και σε δευτερογενή δεδομένα της ΚΥΣΤΑΤ που κωδικοποιήθηκαν ώστε οι στατιστικές κατηγορίες να δείξουν ταξικές θέσεις. Τα ευρήματα της έρευνας αντανακλούν στη γενίκευση της μισθωτής εργασίας στην Κύπρο και καταδεικνύουν πόσο ιδεοληπτικές είναι οι θέσεις για «το τέλος των κοινωνικών τάξεων», αφού τα ίδια τα υποκείμενα τοποθετούν τον εαυτό τους σύμφωνα με την ταξική τους κατάσταση και τη βιωμένη εμπειρία σε μια κοινωνική τάξη. Τόσο η παράσταση της τάξης ως κοινότητας, ως συλλογικότητας, όσο και η επίγνωση (οιονεί ταξική συνείδηση) μπορεί να στηρίξουν μοτίβα ταξικής δράσης. Η έκδοση έχει συμπεριληφθεί στον κατάλογο με  τα  εγχειρίδια για  τα  ελληνικά  πανεπιστήμια.

Χαιρετισμό θα απευθύνει εκ μέρους του Ινστιτούτου Ερευνών Προμηθέας η Δρ Σωτηρούλα Γιασεµή, Υπεύθυνη Διαχείρισης Προγραμμάτων.
Εισαγωγή και συντονισμός της εκδήλωσης από τον Χρυσόστοµο Πασιαρδή, Υπεύθυνο Αρχείου Ινστιτούτου Ερευνών Προμηθέας.
Το βιβλίο θα παρουσιάσουν, ο Σπύρος Σακελλαρόπουλος, Καθηγητής Κοινωνιολογίας  Παντείου Πανεπιστημίου, ο Μιχάλης Πουληµάς, Επίκουρος Καθηγητής Κοινωνιολογίας  Πανεπιστημίου Αιγαίου και ο Θανάσης Αλεξίου, Επιμελητής έκδοσης, Καθηγητής Κοινωνιολογίας Πανεπιστημίου Αιγαίου.
20 Φεβρουαρίου 2024
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.png][image: image4.jpg][image: image5.png]